Lav et referat af nedenstående tekst:

Tekst:
Normalt sidder flere tusinde golfentusiaster helt stille og observerer på sidelinjen, når golfturneringen Made in HimmerLand løber af stablen. Men til næste år bliver det lidt anderledes. Made in HimmerLand har nemlig besluttet at sælge færre billetter end tidligere for til gengæld at kunne give tilskuerne en endnu bedre oplevelse. - I 2021 måtte vi kun lukke 2000 tilskuere ind på grund af restriktioner, og selv om det ikke på nogen måde var et ønskescenarie, lærte vi meget af det. Ikke mindst at vi kan give tilskuerne en langt bedre oplevelse ved at lukke færre ind, forklarer turneringens CEO & Promoter, Flemming Astrup. Mere plads Det betyder, at der sættes markant færre billetter til salg til 2022 udgaven, der spilles fra 1. til 4. september. Golfturneringen, der i 2022 afvikles for ottende gang, lover desuden en prisstigning på billetterne, alligevel forventer Flemming Astrup, at der bliver hurtigt udsolgt. - Det har været vigtigt for os, at det stadig skal være muligt for langt de fleste at opleve verdens bedste golfspillere i HimmerLand, siger Flemming Astrup. De færre tilskuere vil, ifølge Flemming Astrup, give bedre plads til det fremmødte publikum. Derudover vil publikum, for første gang nogensinde, også få lov til at få adgang til områder på banen, som tidligere ikke har været muligt.

Referat:
For ottende gang afholdes den prestigefyldte golfturnering, men denne gang bliver det med markant færre tilskuere.